На основу чл. 41, 42. и 57. став 1. тачка 1) Закона о основама система образо­ва­ња и васпитања („Службени гласник РС“, бр. 72/09, 52/11 и 55/13) и члана 271. Ста­ту­та Средње школе „Свети Ахилије“ Ариље (у даљем тексту: Школа), Школски одбор Школе на седници одржаној 15.09.2014. године донео је

ПРАВИЛНИК О БЕЗБЕДНОСТИ И ЗДРАВЉУ НА РАДУ

I Појам безбедности и здравља на раду

Члан 1.

Безбедност и здравље на раду (у даљем тексту БЗР) јесте обезбеђивање таквих услова на раду којима се, у највећој могућој мери, смањују повреде на раду, професионална обољења и обољења у вези са радом који претежно стварају претпоставку за пуно физичко, психичко и социјално благостање запослених.

ИИ Обезбеђивање безбедности и здравља на раду

Члан 2.

Послодавац обезбеђује БЗР свим запосленима и другим лицима за која је то Законом утврђено.

У оквиру обавеза дефинисаних Законом и другим прописима послодавац је обавезан да обезбеди:

- уређивање БЗР

- организовање послова БЗР у школи

- примену превентивних мера

- одржавање средстава рада

- прегледе и испитивања опреме за рад

- коришћење и одржавање средстава и опреме за личну заштиту на раду (у даљем тексту СОЛЗ)

- утврђивање радних места са повећаним ризиком

- спровођење посебне заштите запослених

- оспособљавање запослених из БЗР

- предузимање мера у случају повреде на раду

- пружање прве помоћи и спасавање

- евиденцију из области БЗР

- осигурање запослених

- друге прописане мере и нормативе БЗР

1. Уређивање Безбедности и здравља на раду

Члан 3.

Права, обавезе и одговорности у вези са БЗР код послодавца уређују се овим Правилником о безбедности и здрављу на раду и Актом о процени ризика.

2. Организовање послова Безбедности и здравља на раду, надлежност и овлашћења.

Члан 4.

У школи се рад организује тако да запослени могу обављати послове без опасности за живот и здравље.

Организација рада у школи заснована је на важећим прописима, утврђеним мерама и нормативима којима се запосленима обезбеђује безбедност и здравље на раду.

Лице одређено за безбедност и здравље на раду

Члан5.

За обављање послова безбедности и здравља на раду послодавац је ангажовао „Протект Центер”доо, Ужице правно лице са лиценцом из области безбедности и здравља на раду, у складу са Законом о безбедности и здрављу на раду, што је дефинисано уговором.

Лице одређено за безбедност и здравље на раду обавља следеће послове:

- учествује у припреми акта о процени ризика;

- врши контролу и предлаже директору предузећа планирање, избор,

коришћење и одржавање средстава за рад, опасних материја и средстава и опреме за

личну заштиту на раду;

- учествује у опремању и уређивању радног места у циљу обезбеђивања безбедних и

здравих услова рада

- организује превентивна и периодична испитивања услова радне околине;

- организује превентивна и периодичнана испитивања опреме за рад;

- предлаже мере за побољшање услова рада, нарочито на радним местима са

повећаним ризиком;

- свакоднено прати и контролише примену мера за безбедност и здравље запослених

на раду;

- прати стање у вези са повредама на раду и професионалним обољењима, као и

болестима у вези са радом, учествује у утврђивању узрока и припрема извештаје са

предлозима мера за отклањање;

- припрема и спроводи оспособљавање запослених за безбедан и здрав рад;

- припрема упутства за безбедан рад и контролише примену упутстава;

- забрањује рад на радном месту или употребу средстава за рад, у случају када

утврди непосредну опасност по живот или здравље запосленог;

- сарађује и координира рад са службом медицине рада по свим питањима у области

безбедности и здравња на раду;

- стара се о документацији за оруђа за рад, инсталација и опасних материја у складу

са прописима;

- преко овлашћених лица врши прописана испитивања оруђа за рад, инсталација и

радне средине;

- организује испитивање микроклиме у радним просторијама;

- подноси годишњи извештај о безбедности и здрављу на раду директору предузећа;

- води евиденције у области безбедности и здравља на раду у предузећу.

Лице одређено за безбедност и здравље на раду непосредно одговара директору школе за свој рад у спровођењу мера безбедности и здравља на раду.

Члан 6.

Израду Акта о процени ризика послодавац ће поверити посебној стручној организацији која испуњава законом прописане услове за пружање те врсте услуга (у даљем тексту:Стручна организација за БЗР).

3. Превентивне мере Безбедности и здравља на раду

Обезбеђивање превентивних мера

Члан 7.

Послодавац је обавезан да обезбеди превентивне мере БЗР применом савремених техничких, ергономских, здравствених, образовних, социјалних, организационих и других мера и средстава за отклањање ризика од повређивања и оштећења здравља запослених, и/или њиховог сводјења на најмању могућу меру, а нарочито при:

- изради и реализацији инвестиционо – техничке документације за радне и помоћне просторије

- производњи, набавци и реконструкцији машина, уређаја, алата и опреме (опрема за рад),

- производњи и набавци СОЛЗ,

- набавци и коришћењу опасних материја.

Обавезе послодавца у обезбеђивању превентивних мера

Члан 8.

Послодавац је обавезан да спроведе превентивне мере БЗР у поступку:

- пројектовања, изградње, коришћења и одржавања објеката намењених за радне и помоћне просторије, као и објеката намењених за рад на отвореном простору у циљу безбедног одвијања процеса рада

- пројектовања, изградње, коришћења и одржавања технолошких процеса рада са свом припадајућом опремом за рад, у циљу безбедног рада запослених и усклађивања хемијских, физичких и биолошких штетности, микроклиме и осветљења на радним местима и у радним и помоћним просторијама са прописаним мерама и нормативима за делатност која се обавља на тим радним местима и у тим радним просторијама

- пројектовања израде коришћења и одржавања опреме за рад, конструкције и објеката за колективну БЗР, помоћних конструкција и објеката и других средстава која се користе у процесу рада или су на било који начин повезана са процесом рада, тако да се у току њихове употребе спречава повредјивање или оштећење здравља запослених

- производње, паковања, превоза, складиштења, употребе и уништавања опасних материја, на начин и по прописима и правилима којима се отклањају могућности повређивања или оштећења здравља запослених

- пројектовања, производње и коришћења СОЛЗ, чијом се употребом отклањају ризици или опасности који нису могли да буду отклоњени применом одговарајућих преветивних мера

- образовања, васпитања и оспособљавања запослених у области БЗР

4. Коришћење и одржавање средстава рада

Средства рада и услови коришћења

Члан 9.

Под средствима рада у смислу овог Правилника подразумевају се:

- објекат који се користи као радни и помоћни простор, укључујући и објекат на отвореном простору, са свим припадајућим инсталацијама (инсталације флуида, грејање, електричне инсталације и др.),

- опрема за рад (машине,уредјаји, постројења, инсталације, алат и сл.) која се користи у процесу рада,

- конструкција и објекти за колективну БЗР ( заштита на прелазима, пролазима и прилазима, заклони од топлотних и других зрачења, заштита од удара електричне струје, општа вентилација и климатизација и сл.),

- помоћна конструкција и објекти, као и конструкција и објекат који се привремено користи за рад и кретање запослених (скела, радна платформа, тунелска подграда и сл.),

- друго средство које се користи у процесу рада или је на било који начин повезано са процесом рада,

Послодавац може да користи средства рада само ако су у складу са одговарајућим прописима БЗР стандардима и техничким нормативима и ако се редовно одржавају у исправном стању, односно у таквом стању које неће представљати опасност по живот и штетност по здравље запослених.

Повремени прегледи средстава рада

Члан 10.

У циљу благовременог уочавања недостатака или неисправности на средствима рада послодавац обезбедјује повремене прегледе.

Повремени прегледи средстава рада врше се у току коришћења, на начин и у роковима које одреди Послодавац.

О извршеним прегледима средстава рада и њиховом одржавању води се одговарајућа евиденција.

Предузимање мера у случају недостатака

Члан 11.

Уколико се приликом повремених прегледа констатују недостаци, директор предузима мере да се отклањање изврши у што краћем року.

У случајевима када се прегледом констатују недостаци такве природе да могу представљати опасност по живот и здравље запослених, средства рада се искључују из употребе док се констатовани недостаци не отклоне.

Надлежност за отклањање недостатака и обавезе прегледа по отклањању недостатака

Члан 12.

Отклањање недостатака на средствима рада врши одржавање или друга организација коју послодавац ангажује.

У случају када је отклањање недостатака било већег обима и захтевало преправке, реконстуркцију или адаптацију, обезбедјује се ванредни преглед, испитивање и издавање јавних исправа у складу са законом.

5. Преглед и испитивања прописане опреме и услова радне околине

Члан 13.

Поред повремених прегледа и испитивања средстава рада из и ванредних прегледа Послодавац обезбедјује и прегледе и испитивања прописане опреме за рад и услова радне околине, који се врше у циљу утврдјивања постојања ризика за безбедност или здравље запослених и примењености прописаних мера БЗР.

Прегледи и испитивања прописане опреме за рад

Члан 14.

Прегледи и испитивања прописане опреме за рад врше се у складу са законом, техничким прописима, стандардима и упутствима производјача.

Прегледи и испитивања електро-инсталација и постројења

Члан 15.

У оквиру прегледа и испитивања електро-инсталација и постројења врши се:

- испитивање заштите од опасног напона додира и преглед прикључне електроинсталације;

- испитивање уземљивача заштитног радног и громобранског уземљења;

- преглед електро опреме и уредјаја у експлозивној заштити,

- преглед и испитивање заштите уземљивача електростатичких подова.

Прегледи и испитивања електроинсталација и постројења из става 1 овог члана врше се у складу са законом, техничким прописима и упутствима послодавца.

Испитивање услова радне околине

Члан 16.

У оквиру испитивања услова радне околине, послодавац обезбеђује прва и периодична испитивања:

- хемијских штетности (гасови, паре, дим и прашина);

- физичких штетности (бука, вибрације и штетна зрачења, осим јонизујућих);

- осветљености;

- микроклиме.

Испитивања услова радне околине врше се у складу са законом, прописима и стандардима.

Надлежност за прегледе и испитивања прописане опреме за рад

Члан 17.

Прегледе и испитивања прописане опреме и испитивање услова радне околине врше овлашћена предузећа.

О извршеним прегледима и испитивањима, овлашћена предузећа из става 1. овог члана израдјују стручни налаз са закључком и оценом да ли су обезбеђене мере БЗР и исти доставља директору, који о резултатима прегледа и испитивања извештава запослене.

6. Средстава и опрема за личну заштиту на раду

Обезбедјивање Средства и опрема за личну заштиту на раду

Члан 18.

Послодавац је дужан да запосленима обезбеди коришћење СОЛЗ за све послове где се опасности и штетности по живот и здравље запослених не могу отклонити техничком заштитом или на неки други начин.

За заштиту од изненадних и повремених опасности и штетности, школа обезбедјује и ставља на располагање личну заштитну опрему, ради спречавања штетног дејства, односно опасности по живот и здравље запослених.

Услови коришћења Средства и опрема за личну заштиту на раду

Члан 19.

На коришћење се могу дати само она СОЛЗ која одговарају прописима БЗР, стандардима или

техничким нормативима и која се редовно одржавају у исправном стању.

Врста СОЛЗ за поједине послове, време (рок) трајања, као и поступак набавке и одржавања, дефинишу се посебним упутством послодавца и Актом о процени ризика.

7. Радна места са повећаним ризиком и посебни услови које запослени морају испуњавати

Члан 20.

Радно место са повећаним ризиком јесте радно место на коме и поред потпуно или делимично примењених мера БЗР постоје околности које могу да угрозе БЗР запосленог.

Радна места са повећаним ризиком и посебни услови за запослене који раде на тим радним местима утврђују се Актом о процени ризика

8. Посебна заштита запослених

Обезбеђивање посебне заштите

Члан 21.

Послодавац је дужан да обезбеди посебну заштиту запослених, и то за:

- запослене на радним местима са повећаним ризиком;

- запослене на осталим радним местима у складу са Актом о процени ризика.

а. Посебна заштита запослених на радним местима са повећаним ризиком

Мере посебне заштите

Члан 22.

Запосленима који раде на радним местима са повећаним ризиком, сразмерно степену опасности и штетности, послодавац је дужан да обезбеди мере посебне заштите и то:

- контролу здравственог стања;

- превентивно-рекреативни одмор, превенцију, лечење и рехабилитацију;

- скраћено радно време;

- дужи дневни и годишњи домор;

- бенефицирани радни стаж;

- распоредјивање на друге послове

Осим мера посебне заштите из става 1. овог члана, запосленима на радним местима са повећаним ризиком послодавац може обезбедити и додатни оброк и напитке, зависно од присутних опасности и штетности и сагласно мишљењу лекара медицине рада.

Остале мере посебне заштите за радна места са повећаним ризиком биће дефинисане Актом о процени ризика.

Контрола здравственог стања

Члан 23.

Контрола здравственог стања спроводи се кроз претходне и периодичне лекарске прегледе, у циљу утврдјивања здравствене, физичке и психичке способности запослених за вршење послова на радним местима са повећаним ризиком.

Претходне и периодичне лекарске прегледе запослених врши овлашћена здравствена установа у складу са законом и прописима који регулишу ову област.

Осим претходних и периодичних лекарских прегледа, запослени на радним местима са повећаним ризиком подвргавају се и ОРС циљаним и ванредним прегледима у случајевима када наступе околности које то захтевају (чешће повредјивање или обољевање, промене у технолошком процесу, већа одсустност препорука лекара специјалисте и др.)

Претходни лекарски прегледи

Члан 24.

Претходни лекарски прегледи организују се пре распоређивања запослених на радна места са повећаним ризиком.

На радна места са повећаним ризиком могу се распоредити само запослени за које је претходним лекарским прегледом утврђено да испуњавају прописане здравствене, физичке, психичке и друге услове.

Периодични лекарски прегледи

Члан 25.

Периодични лекарски прегледи организују се у роковима утврђеним у Акту о процени ризика.

Изузетно, рокови периодичних прегледа утврдјени у ставу 1. овог члана могу бити и краћи, када због природе посла, услова рада и здравственог стања запослених, постоји потреба, на основу стручног мишљења надлежних функција медицине рада и БЗР.

Периодичним лекарским прегледима запослених утврдјују се здравствено стање и промене здравља запослених настале у вези са радом, даје оцена радне способности за даљи рад на одредјеном послу, и дефинише предлог мера за заштиту здравља запослених.

Надлежност за упућивање на преглед запослених на радним местима са повећаним ризиком

Члан 26.

Упућивање запослених на претходне лекарске прегледе врши надлежно лице код послодавца, у сарадњи са Овлашћеном организацијом за БЗР, која дефинише опасности и штетности на радном месту на које се запослени распоређује.

Упућивање запослених на периодичне, циљане и ванредне лекарске прегледе и ОРС врши послодавац на предлог овлашћене организације за БЗР.

Извештавање о налазима претходног и периодичног прегледа

Члан 27.

О налазима претходног лекарског прегледа и ОРС, здравствена установа води евиденцију и у прописаним роковима извештава послодавца преко кадровске функције.

О налазима периодичног, циљаног и ванредног лекарског прегледа и оцене радне способности здравствена установа води евиденцију и у прописаним роковима извештава Послодавца.

У случају када се код запосленог утврди да не испуњава услове за рад на радном месту са повећаним ризиком, директор обавештава запосленог.

Скраћено радно време и дужи одмор

Члан 28.

Скраћено радно време за рад на радним местима са повећаним ризиком и дужи дневни одмор, послодавац је обавезан да утврди актом о систематизацији радних места, у складу са законом и актом о процени ризика.

Бенефицирани радни стаж

Члан 29.

Стаж осигурања са увећаним трајањем (бенефицирани радни стаж) Послодавац обезбеђује за радна места са повећаним ризиком за која је, сагласно посебним прописима, донето одговарајуће решење.

Распоређивање запослених

Члан 30.

Распоређивање запослених који раде на радним местима са повећаним ризиком на друга радна места, послодавац обезбеђује у складу са законом, на предлог медицине рада, када ова утврди:

- да запослени више не испуњава услове за рад на радном месту са повећаним ризиком;

- да рад на радном месту са повећаним ризиком може посебно угрозити здравље запосленог.

8.2. Посебна заштита запослених на осталим радним местима

Мере посебне заштите на осталим радним местима

Члан 31.

У оквиру посебне заштите запослених на осталим радним местима, послодавац је у обавези да обезбеди:

- систематске лекарске прегледе запослених;

- лекарске прегледе у циљу оцене радне способности према указаној потреби (на предлог лекара специјалисте и др);

- посебну заштиту жена, омладине и инвалида.

Систематски лекарски прегледи

Члан 32.

Систематски лекарски прегледи врше се код свих запослених, осим оних који подлежу периодичним прегледима, најмање једанпут у пет година или према Акту о процени ризика.

Лекарски прегледи запослених у циљу оцене радне способности и лекарски прегледи запослених који су се чешће повређивали, врше се за сваки случај појединачно, зависно од насталих околности.

Надлежност за упућивање запослених на преглед

Члан 33.

Упућивање запослених на систематске прегледе из члана 125. овог Уговора и на прегледе у циљу оцене радне способности врши овлашћено лице Послодавца.

Посебна заштита жене, омладине и инвалида

Члан 34.

Посебну заштиту жена, омладине и инвалида, послодавац обезбеђује у складу с законом и овим Правилником.

Радна места на којима не могу радити жене, запослени млађи од 18 година и инвалиди рада утврђују Актом о процени ризика и актом о систематизацији.

9. Оспособљавање запослених из Безбедности и здравља на раду

Обавеза оспособљавања

Члан 35.

Оспособљавање запослених из материје БЗР послодавац је у обавези да обезбеди за све запослене.

Оспособлајвање запослених из материје БЗР подразумева оспособљавање за безбедан рад, теоријску и практичну обуку за рад на одређеном радном месту, као и проверу оспособљености.

Начин оспособљавања запослених

Члан 36.

Оспособљавање запослених из материје Безбедности и здравља на раду врши се:

- пре првог распоређивања на радно место и

- у току рада.

Оспособљавање запослених у току рада врши се у случајевима распоређивања на друго радно место, при променама у технолошком процесу, односно процесу рада, приликом увођења нове или промене постојеће опреме за рад, као и у другим случајевима који захтевају употпуњавање знања запослених из ове области.

Оспособљавање запослених из материје БЗР врши се по посебном програму, сагласно организационом упутству послодавца.

Организационим упутством из става 3. овог члана утврдјују се области са којима се запослени упознаје, начин оспособљавања и време трајања обуке, начин провере знања и водјење евиденције.

Провера знања

Члан 37.

По завршеном теоријском и практичном оспсобљавању из области БЗР, врши се провера знања запослених за самосталан и безбедан рад.

Запослени који приликом провере знања из материје БЗР не покаже задовољавајући резултат, подвргава се поновној обуци и провери знања.

Поновна обука и провера знања из става 2. овог члана врши се на исти начин као и претходна, с тим што се провера обучености из практичног дела врши у року од 15 дана.

Ако запослени ни на поновној провери знања не покаже задовољавајући резултат, распоредјује се на друго радно место за које је довољно његово постојеће знање и вештина за сигуран и безбедан рад.

Оспособљавање запослених у функцији Безбедности и здравља на раду

Члан 38.

У циљу усавршавања знања из области БЗР, праћења научних и стручних достигнућа, послодавац обезбедјује и посебно оспособљавање запослених који обављају стручне послове БЗР, а које се реализује учешћем на саветовањима, семинарима и другим облицима усавршавања.

10. Мере које се предузимају у случају повреде на раду, прва помоћ и спашавање

Повреда на раду и мере које се предузимају

Члан 39.

Под повредом на раду, за коју Послодавац обезбеђује предузимање мера, сматра се сваки случај повреде дефинисан законом.

За сваки случај повреде на раду или изненадне болести, послодавац обезбеђује пружање прве помоћи и евакуацију запосленог, предузимање одговарајуће хитне медицинске неге, прописану евиденцију и обавештавање надлежних лица и служби.

О пружању прве помоћи и спашавању повредјеног стара се непосредни руководилац и лице оспособљено за пружање прве помоћи и у том циљу дужни су да одмах по сазнању за повреду на раду организују указивање прве помоћи, предузму мере да се обезбеди место на којем је повреда настала, док се не спроведе испитивање узрока.

10.1. Прва помоћ и спашавање

Лица за пружање прве помоћи и спасавање

Члан 40.

Прву помоћ у случају повреда на раду пружају посебно за то оспособљена, овлашћена и задужена лица код послодавца и здравствени радници из здравствених установа.

Под оспособљеним, овлашћеним и задуженим лицима из става 1. овог члана сматрају се запослени који су за пружање прве помоћи оспособљени од стране овлашћене медицинске установе и за шта имају одговарајуће овлашћење Послодавца. Пружање прве помоћи у случају повреде на раду обезбеђује се до упућивања запосленог на лечење.

Опрема за пружање прве помоћи

Члан 41.

У циљу што ефикаснијег пружања прве помоћи у свим производним просторијама без обзира на број запослених, потребно је да послодавац обезбеди ормарић за прву помоћ и посебно истакнут списак лица задужених за пружање прве помоћи, са подацима битним за обавештавање о повреди.

У ормарићу за прву помоћ у свако доба мора се налазити материјал и средства која су прописана посебним правилником.

10.2. Информисање о повреди на раду, испитивање извора и узрока повредјивања

Дужност запосленог-повређеног

Члан 42.

Запослени који се повреди дужан је да одмах обавести непосредног руководиоца.

Ако због тежине повреде повређени запослени не може пријавити повреду, дужан је да то учини запослени који је био близу места догађаја (очевидац или онај ко је први сазнао за повреду)

Дужност руководиоца

Члан 43.

Запослени који организује и руководи процесом рада – непосредни руководилац, дужан је да одмах, по сазнању за повреду, обавести директора.

Дужност директора

Члан 44.

Одмах по сазнању за настанак повреде, директор предузима мере на испитивању извора и узрока повређивања и попуњава Извештај о повреди на раду на прописаном обрасцу који доставља здравственој установи где је запослени упућен ради указивања помоћи-збрињавања.

Извештај о повреди на раду доставља се у року од 24 часа од момента настанка повреде.

У случају смртне, тешке или колективне повреде, повреде на раду због које запослени није способан за рад више од три узастопна дана, као и опасне појаве која би могла да угрози безбедност и здравље запослених, неосредни руководилац одмах извештава директора а овај надлежну инспекцију рада и надлежни орган за унутрашње послове.

Директор дужан је да, најкасније у року од три узастопна дана од дана сазнања, пријави надлежној инспекцији рада професионално обољење, односно обољење у вези са радом запосленог.

Испитивање извора и узрока повређивања

Члан 45.

Испитивање извора и узрока повређивања врши Стручна организација за БЗР са директором код тежих, смртних и колективних повреда на раду, у заједници и са инспектором рада.

Испитивање извора и узрока повреда на раду обухвата:

- снимање места повреде и реконструкција догађаја;

- утврђивање врсте и организације посла који је запослени обављао (од кога је добио налог за обављање посла, да ли је био редован посао запосленог, да ли је запослени имао примедбе у погледу обезбеђења СОЛЗ, да ли је посао обавио правилно и стручно по редоследу операција и др).

- преглед средстава за рад (да ли су нормално функционисала и да ли су била снабдевена прописаним заштитним направама);

- преглед СОЛЗ (да ли су прописана и употребљавана);

- сагледавање укупног степена опасности и штетности;

- сагледавање оспособљености запосленог за безбедан рад, као и стање личности повређеног запосленог;

- узимање изјаве од повређеног, очевица и непосредног руководиоца.

На основу извршеног испитивања из става 2. овог члана, оцењују се чињенице и околности, доноси закључак о изворима и узроцима повређивања, о чему се сачињава записник и налажу мере које треба предузети.

11. Евиденција

Прописана евиденција

Члан 46.

Послодавац обезбеђује вођење и чување евиденције о:

- радним местима са повећаним ризиком;

- запосленима распоређеним на радна места са повећаним ризиком и лекарским прегледима запослених распоређених на та радна места;

- повредама на раду, професионалним обољењима и болестима у вези са радом;

- запосленима оспособљеним за безбедан и здрав рад;

- опасним материјама које се користе у току рада;

- извршеним испитивањима радне околине;

- извршеним прегледима и испитивањима опреме за рад и СОЛЗ;

- пријавама повреда на раду .

12. Осигурање

Осигурање запослених

Члан 47.

Послодавац је у обавези да осигура запослене од повреда на раду, професионалних обољења и обољења у вези са радом, ради обезбеђивања накнаде штете.

Финансијска средства за осигурање из става 1. овог члана падају на терет послодавца,а одређују се у зависности од нивоа ризика од повређивања, професионалног обољења или обољења у вези са радом на радном месту и радној околини.

III ПРАВА,ОБАВЕЗЕ И ОДГОВОРНОСТИ У ОБЕЗБЕЂЕЊУ И СПРОВОЂЕЊУ БЕЗБЕДНОСТИ И ЗДРАВЉА НА РАДУ

1. Обавезе послодавца према инспекцији рада

Члан 48.

Послодавац обезбеђује извршење обавеза према инспекцији рада које су утврђене законом, а односе се на извештавање, отклањање недостатака, прегледе и др. у законом утврђеним роковима и по захтеву инспекције рада.

2. Права и обавезе запослених

Права запослених

Члан 49.

Сваки запослени код послодавца има право на БЗР коју остварује у складу са законом и овим Правилником.

У обезбеђивању БЗР из овог уговора запослени има право:

- на оспособљавање из материје БЗР;

- на контролу здравственог стања;

- на услове рада који обезбедјују његов физички интегритет, здравље и личну сигурност на раду;

- да користи средства рада која су у складу са прописаним мерама;

- да користи исправна СОЛЗ;

- да предлаже контролу услова рада и стања БЗР;

- на накнаду штете у случају повреде на раду или здравственог оштећења;

- да одбије да ради:

 кад сматра да му прети непосредна опасност по живот или здравље због тога што нису спроведене прописане мере БЗР, све док се те мере не обезбеде;

 ако му послодавац није обезбедио прописани лекарски преглед или ако на лекарском прегледу утврди да не испуњава прописане здравствене услове за рад на месту са повећаним ризиком;

 ако у току оспособљавања за безбедан и здрав рад није упознат са свим врстама ризика и мерама за њихово отклањање на пословима или на радном месту на које га је послодавац одредио;

 дуже од пуног радног времена, односно ноћу ако би, према оцени службе медицине рада, такав рад могао да погорша његово здравствено стање;

- да подноси захтев за заштиту својих права надлежном органу код послодавца и инспекцији рада у складу са овим Уговором.

Мере које се предузимају кад запослени одбије да ради

Члан 50.

Када запослени одбије да ради у смислу члана 143 алинеја 8, послодавац и Стручна организација за БЗР одмах предузимају мере процене узрока одбијања рада.

У случају оправданости поступка запосленог из претходног става, забрањује се рад на том радном месту, или предузимају друге радње на отклањању узрока одбијања рада.

У случају када се оцени да опасност по живот и здравље не постоји и да поступак запосленог није оправдан, директор извештава инспекцију рада.

Обавезе запослених

Члан 51.

У спровођењу Безбедности и здравља на раду запослени има следеће обавезе:

- да се пре распоређивања на посао оспособи из материје БЗР, тј. упозна са опасностима и штетностима посла који ће обављати, као и са прописима и мерама БЗР и да се подвргне провери оспособљености за безбедан рад;

- да у току радног односа стално употпуњава и усавршава своја знања из материје БЗР;

- да пре почетка рада на радном месту са повећаним ризиком обави претходни лекарски преглед и да се подвргне контроли здравственог стања у дефинисаним роковима;

- да пре почетка рада провери исправност средстава за рад и СОЛЗ и непосредном руководиоцу одмах пријави запажене недостатке, кварове или друге појаве које би могле да угрозе безбедност на раду;

- да послове обавља са пуном пажњом ради безбедности свог живота и здравља, као и живота и здравља осталих запослених;

- да се придржава прописаних мера БЗР и да се стара о спровођењу и унапређењу БЗР:

- да правилно рукује опремом за рад и опасним материјама и поступа по дефинисаном технолошком поступку, упутству произвођача, нормама и упуствима за безбедан рад који се дефинишу код послодавца;

- да наменски користи СОЛЗ, да пажљиво рукује њима и да их одржава у исправном стању;

- да пре напуштања радног места средства за рад остави у таквом стању да не угрожавају друге запослене;

- да сваку повреду на раду одмах пријави непосредном руководиоцу;

- да се стара о обезбеђењу заштите сваком запосленом и да учествује у пружању прве помоћи и спашавању у случају несреће на послу.

Обавезе запосленог који има здравствене недостаке

Члан 52.

Запослени који болује од болести која се, уколико се на њу не укаже, тешко може лекарски утврдити, или има такве здравствене недостатке који би у току рада могли представљати опасност за њега или околину, дужан је да о томе обавести надлежног лекара медицине рада и Послодавца.

Обавезе и поступак провере конзумирања алкохола и других средстава зависности

Члан 53.

Запослени је дужан да се подвргне провери да ли је под утицајем алкохола или других средстава зависности.

Провера да ли је запослени под утицајем алкохола врши се употребом алко-теста, по поступку који је утврдјен прописима о безбедности саобраћаја и посебним упутством код послодавца.

Провера да ли је запослени под утицајем средстава зависности врши се у надлежној здравственој установи.

Непосредни руководилац дужан је да запосленом под утицајем алкохола или других средстава зависности не дозволи да започне рад или га удаљи из радне околине.

3. Права, обавезе и одговорности директора и одговорних запослених

Субјекти у погледу одговорности за спроводјење Безбедности и здравља на раду

Члан 54.

Директор предузећа и сви запослени који организују и руководе процесом рада, одговорни су за спровођење БЗР, свако у оквиру свог делокруга рада и у том смислу имају посебна овлашћења, обавезе и одговорност.

Обавезе и одговорност Директора

Члан 55.

Спровођење прописаних мера БЗР директор обезбеђује, зависно од организације, самостално или заједно са другим запосленима који организују и руководе процесом рада, а који су по закону одговорни за спровођење БЗР у оквиру свог делокруга рада.

Обавезе и одговорности непосредних руководилаца – одговорних лица

Члан 56.

Непосредни руководилац, односно друго одговорно лице, у спровођењу БЗР нарочито је дужан да:

- пре почетка рада изврши преглед исправности средстава рада и СОЛЗ,

- врши практичну обуку запослених из области БЗР и упознавање са опасностима и штетностима посла који ће запослени обављати,

- не дозволи рад запосленом без СОЛЗ,

- за сваку повреду на раду попуни образац «Подаци о повреди на раду» и исту одмах лично достави функцији БЗР,

- организује пружање прве помоћи повређеном,

- забрани рад запосленом који се не придржава прописаних мера БЗР, није обавио периодични лекарски преглед или одбија да поступи по упутствима за безбедан рад,

- упозна све запослене са опасностима на одређеном послу и да упутства за безбедан рад,

- на видном месту и објави све евентуалне опасности у вези са радом опреме за рад,

- на послове са опасним радним операцијама распореди само поуздане и стручно квалификоване запослене,

- у случају групног рада, где је потребна међусобна сагласност, руководство и надзор над таквим запосленима повери једном одређеном лицу које је упознато са опасностима таквог посла,

- се стара о правилној употреби СОЛЗ и да благовремено предузима мере за прибављање замене за дотрајала средства,

- распоређивање запослених врши само на основу Уговора о раду,

- врши преглед средстава рада у складу са важећим актима и упутствима

- свакодневно врши преглед уређености радних места, пролаза, прилаза и саобраћајница,

- поступи по налозима и препорукама функције БЗР и да исту обавести о предузетим мерама,

- прати реализацију плана периодичних лекарских прегледа својих запослених који раде на местима са повећаним ризиком и не дозволи рад запосленима који се нису одазвали овим прегледима,

- се стара о обезбеђености и опремљености ормарића за прву помоћ,

- запосленом под утицајем алкохола и наркотика забрани рад – удаљи га са посла,

- изврши и друге обавезе из Закона, упутстава и уговора.

## **IV ЗАВРШНЕ ОДРЕДБЕ**

**Члан 57.**

Даном ступања на снагу Правилника престаје да важи Правилник о безбедности и здрављу на раду заведен под бројем 42 од 17.02.2013. године.

**Члан 58.**

Правилник ступа на снагу осмог дана од дана објављивања на огласној табли Школе.

Председник Школског одбора

Братислав Ђорђевић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник је заведен под деловодним бројем 111 од 15.09.2014. године, објављен је на огласној табли Школе дана 16.09.2014. године, а ступио је на снагу дана 24.09.2014. године.

Секретар школе

Ангелина Јовићевић

\_\_\_\_\_\_\_\_\_\_\_\_\_\_\_\_\_\_\_